AP บวก 3% ลุ้นกำไรไตรมาส 2 โตเท่าตัว-ปันผลสูง โบรกฯชูท็อปพิคกลุ่ม เคาะเป้าพื้นฐาน 7.70 บ.
AP บวก 3% ลุ้นกำไรไตรมาส 2 โตเท่าตัว-ปันผลสูง โบรกฯ ชูท็อปพิคกลุ่ม เคาะเป้าพื้นฐาน 7.70 บ. ล่าสุดอยู่ที่ 6.40 บ. บวก 0.20 บ. หรือ 3.23% มูลค่าซื้อขาย 175.62 ลบ.
AP บวก 3% ลุ้นกำไรไตรมาส 2 โตเท่าตัว-ปันผลสูง โบรกฯ ชูท็อปพิคกลุ่ม เคาะเป้าพื้นฐาน 7.70 บ. ล่าสุดอยู่ที่ 6.40 บ. บวก 0.20 บ. หรือ 3.23% มูลค่าซื้อขาย 175.62 ลบ.
4 ส.ค. 2563

ผู้สื่อข่าวรายงานว่า ราคาหุ้น บริษัท เอพี (ไทยแลนด์) จำกัด (มหาชน) หรือ AP ล่าสุด ณ เวลา 12.05 น. อยู่ที่ 6.40 บาท บวก 0.20 บาท หรือ 3.23% สูงสุดที่ 6.45 บาท ต่ำสุดที่ 6.20 บาท ด้วยมูลค่าซื้อขาย 175.62 ล้านบาท

โดย บล.เอเซีย พลัส ระบุในบทวิเคราะห์ แนะนำ “ซื้อ” หุ้น AP ปรับราคาพื้นฐานใหม่ปี 2563 เพิ่มเป็น 7.70 บาท จากเดิม 6.30 บาท คาดหมาย Div Yield ที่ 6.8% และเลือกเป็นหุ้นเด่นของกลุ่มฯ
ทั้งนี้คาดว่ากำไรปกติงวดไตรมาส 2/63 สูงถึง 1.17 พันล้านบาท เพิ่มขึ้น 153% จากปีก่อน และ 90% จากไตรมาสก่อน โดดเด่นที่สุดในกลุ่ม จากการโอนฯ คอนโด JV ต่อเนื่อง โดยเฉพาะอย่างยิ่ง Life ลาดพร้าว ส่งผลให้รับรู้ส่วนแบ่งกำไรบริษัทร่วมทั้งสิ้น 520 ลบ. จาก 167 ล้านบาทงวดปีก่อน และ 109 ล้านบาทในงวดก่อน
ขณะที่การบันทึกรายได้ขายอสังหาริมทรัพย์ของบริษัทเอง คาด 7.38 พันล้านบาท เพิ่มขึ้น 63% จากปีก่อน และ 43% จากไตรมาสก่อน แม้ Gross Margin ขายฯ ประเมินลดลงอยู่ที่ 29% เกิดจากการใช้กลยุทธ์ด้านราคา แต่ชดเชยกับ   SG%A/Sales คาดลดลงเหลือ 17% ตามฐานรายได้ที่สูง และค่าใช้จ่ายการตลาดน้อยลง
สำหรับภาพรวมธุรกิจในช่วงครึ่งปีแรกปี 2563 ที่มีแนวโน้มดีกว่าคาด หนุนจากยอดขายแนวราบที่แข็งแกร่ง และการโอนฯ คอนโดฯ ตามแผน ทำให้ปรับเพิ่มกำไรปกติปี 2563 ขึ้นจากเดิม 22% เป็น 3.46 พันล้านบาท เพิ่มขึ้น 15% เมื่อเทียบจากปีก่อน โดยแนวโน้มครึ่งหลังปี 2563 คาดเติบโตจากปีก่อน และมีโมเมนตัมต่อจากครึ่งแรกปี 2563 หนุนด้วยโครงการแนวราบ และการส่งมอบ 2 คอนโดใหม่ในเดือน ส.ค.